वार्ड 12 में लीकेज से 6 घरों में रहा मटमैला पानी
नैनवां| शहरके वार्ड 12 में देईपोल चुंगी नाका के पास जलदाय विभाग की पाइप लाइन से जुड़े 5-6 उपभोक्ताओं के घरों में एक सप्ताह से मटमैला बदबूदार पानी रहा है। इसको लेकर उपभोक्ताओं में रोष है। शनिवार को मामला जानकारी में आने के बाद जलदाय विभाग हरकत में आया और पाइप लाइन में हो रहे लीकेज को तलाश करने में जुट गया। देईपोल के जिन उपभोक्ताओं के नलों में दूषित पानी रहा था, उसकी सूचना पर पार्षद रेणू वर्मा महावीर सिंधव वहां पहुंचे। उधर, जलदाय विभाग की जेईएन अर्चना सुमन ने बताया कि देईपोल चुंगी नाके के पास कुछ उपभोक्ताओं के नलों में गंदा पानी आने की शिकायत शनिवार को मिली है। पंचायत समिति से बटवाडिया की टेक तक गौरव पथ निर्माण के लिए सड़क खोदी गई थी। इससे कुछ उपभोक्ताओं के कनेक्शन टूटने से दूषित पानी की समस्या उत्पन्न हुई है। लाइन में लीकेज ढूंढ़ने का काम शुरू कर दिया है।
पेयजलसमस्या, दिया ज्ञापन
हिंडौली|ग्रामपंचायत के ग्राम बाबाजी का बड़ा वार्ड 15 के बाशिंदों ने शनिवार को पेयजल समस्या को लेकर एसडीएम कार्यालय में रीडर को ज्ञापन सौंपा। उपसरपंच शांतिबाई सुवालका की अगुवाई में दिए ज्ञापन में बताया कि पानी की व्यवस्था के लिए सिर्फ दो सरकारी बोरिंग हैं। वह भी खराब रहते हैं। ज्ञापन देने वालों में अनिल गुर्जर, प्रीतम सुवालका, सत्यनारायण योगी, शंभू, सुखानाथ, शिवराम योगी, शंकरलाल योगी, मोहन लाल, दिनेश, हेमराज गुर्जर, सुरेंद्र योगी आदि मौजूद थे।
नैनवां। पाइप लाइन में लीकेज ढूढ़ते जलदायकर्मी।
hin_Deva hin_Deva hin_Deva hin_Deva hne_Deva